CELEX: 62014CN0600
Language: et
Date: 2014-12-22 00:00:00
Title: Kohtuasi C-600/14: 22. detsembril 2014 esitatud hagi – Saksamaa Liitvabariik versus Euroopa Liidu Nõukogu

2.3.2015   
            
            
               ET
            
            
               Euroopa Liidu Teataja
            
            
               C 73/17
            
         
      22. detsembril 2014 esitatud hagi – Saksamaa Liitvabariik versus Euroopa Liidu Nõukogu
      (Kohtuasi C-600/14)
      (2015/C 073/24)
      Kohtumenetluse keel: saksa
      
         Pooled
      
      
         Hageja: Saksamaa Liitvabariik (esindajad: T. Henze ja J. Möller)
      
         Kostja: Euroopa Liidu Nõukogu
      
         Hageja nõuded
      
      
                  —
               
               
                  tühistada nõukogu 24. juuni 2014. aasta otsus 2014/699/EL osas, milles see puudutab rahvusvahelise raudteeveo konventsiooni (COTIF-konventsiooni põhiosa) artikli 12 ning konventsiooni lisa B (kaupade rahvusvahelise raudteeveo lepingu ühtsed eeskirjad – CIM), lisa D (vagunite kasutamist rahvusvahelises raudteeliikluses käsitlevate lepingute ühtsed eeskirjad – CUV) ja lisa E (infrastruktuuri kasutamist rahvusvahelises raudteeliikluses käsitleva lepingu ühtsed eeskirjad – CUI) muutmist (otsuse artikkel 1 koostoimes lisa nr 3 punktidega 4 [osas, milles see puudutab COTIF-konventsiooni põhiosa artiklit 12], 5, 7 ja 12), ning
               
            
                  —
               
               
                  mõista kohtukulud välja Euroopa Liidu Nõukogult.
               
            
         Väited ja peamised argumendid
      
      
                  1.
               
               
                  Saksamaa valitsuse hinnangul ei tulene ELTL artiklist 91 ja artikli 218 lõikest 9 liidule pädevust ühise seisukoha andmiseks kõigi sätete suhtes, mis puudutasid OTIF-i revisjonikomisjoni 25. istungjärgu nõustamist ja otsuse tegemist. Saksamaa valitsus järeldab sellest, et nõukogu rikkus ELL artikli 5 lõike 2 esimesest lausest tulenevat pädevuse andmise põhimõtet.
               
            
                  2.
               
               
                  Lisaks leiab Saksamaa valitsus, et vaidlustatud otsus ei ole piisavalt põhjendatud, kuna otsusest ei ilmne piisavalt selgelt, miks liidul on pädevus ühise seisukoha andmiseks kõigi nende sätete puhul, mis puudutasid OTIF-i revisjonikomisjoni 25. istungjärgu nõustamist ja otsuse tegemist.
               
            
                  3.
               
               
                  Lisaks rikkus nõukogu lojaalse koostöö põhimõtet koostoimes tõhusa kohtuliku kaitse põhimõttega, kuna nõukogu andis vaidlustatud akti vaid üks päev enne OTIF-i revisjonikomisjoni 25. istungjärgu algust. Seetõttu võttis nõukogu Saksamaa Liitvabariigilt igasuguse võimaluse õigeaegselt pöörduda Euroopa Kohtusse, selleks et taotleda (esialgset) kohtulikku kaitset vaidlustatud otsuse eest.